London chetidagi savdo markazlarining birida jinoyat sodir bo‘ldi – o‘g‘rilar keksa ayolning hamyonini o‘marishdi. Biroq, ular zamonaviy kabinalar videokuzatuv kameralari bilan jihozlanganini xayolga ham keltirishmagan. Exchange savdo markazi liftiga 69 yoshli ayol, uning ketidan yosh juvon va ikki erkak kirgan. Juvon sumka karmonini ochishga darhol kirishib ketgan, u yerda ming funt sterling bo‘lgan. Shu paytda eshik yonida turgan ikki erkak bahsga kirishgan hamda kim kerakli qavatga birinchi chiqishi borasida munozara olib borishgan. Videoyozuvga ko‘ra, o‘g‘ri pullarni olishda biroz shoshilgan, biroq keksa ayol buni sezmadi, juvon esa o‘z maqsadiga yetgan. Jabrlanuvchi pullari yo‘qolganini faqat o‘z mashinasining yoniga yaqinlashganida sezib qolgan. U darhol politsiyaga murojaat qildi, ayni damda jinoyatchilarni qidirish ishlari olib borilmoqda.